Poliisi tutkii vanhoja ihmisjäänteitä Kouvolassa
Maanantai 20.7.2009 klo 17.10 Kymenlaakson poliisi tutkii Kouvolassa löydettyjen ihmisruumiin jäänteiden alkuperää. Poliisin alustavien tietojen mukaan kyse saattaa olla sodanaikaisesta desantista.Jäänteet löytyivät viime lauantaina Karhunsuon turvetyömaalta. Toisen maailmansodan aikana alueelle hyppäsi laskuvarjoilla ainakin kaksi desanttia, joista yksi kuoli maahantulon yhteydessä.Poliisi on eristänyt löytöpaikan, ja tutkimuksia jatketaan kuluvan viikon aikana. STT